20 Uena mora oa ka, u boloke taelo ea ntat’ao,+ ’me u se ke ua furalla molao oa ’m ’ao.+ 21 Li tlame pelong ea hao kamehla;+ u li fase molaleng oa hao.+ 22 Ha u tsamaea, e tla u tataisa;+ ha u robala, e tla u lebela;+ ’me ha u tsohile, e tla ameha ka uena. 23 Etsoe taelo ke lebone,+ molao ke leseli,+ ’me likhalemelo tsa taeo ke tsela ea bophelo,+ 24 ho u lebela khahlanong le mosali e mobe,+ khahlanong le leleme le boreleli la mosali osele.+ 25 U se ke ua lakatsa botle ba hae ka pelong ea hao,+ ’me a se ke a u hapa ka mahlo a hae a khanyang,+ 26 hobane ka lebaka la mosali oa letekatse motho o salloa ke polokoe ea bohobe;+ empa ha e le mosali oa monna e mong, o tsoma moea oa bohlokoa.+ 27 Na motho a ka bokella mollo sefubeng sa hae leha ho le joalo liaparo tsa hae li sa che?+ 28 Kapa na motho a ka tsamaea holim ’a mashala ’me maoto a hae a sa tlabohe? 29 Hoa tšoana le ka mang kapa mang ea bang le likamano le mosali oa oa habo,+ ha ho le ea mong ea mo amang ea tla lula a sa fuoe kotlo.+ 30 Batho ha ba nyelise lesholu hobane feela le utsoa hore le khotsofatse moea oa lona ha le lapile. 31 Empa, ha le fumanoa, le tla buseletsa hasupa; le tla fana ka matlotlo ’ohle a ntlo ea lona.+ 32 Mang kapa mang ea febang le mosali o na le pelo e haelloang;+ ea ho etsang o felisa moea oa hae.+ 33 O tla fumana kotlo le ho se hlomphehe,+ ’me nyeliso ea hae e ke ke ea felisoa.+ 34 Etsoe khalefo ea monna ea shahlileng ke poulelo,+ ’me a ke ke a bontša qenehelo letsatsing la phetetso.+ 35 A ke ke a nahanela thekollo ea mofuta leha e le ofe, kapa a bontše ho rata, ho sa tsotellehe hore na u etsa hore mpho e be khōlō hakae.